પત્ની કેથરીનને તે છેલ્લા કેટલાક મહિનાથી જણાવવા માગતો હોય છે તેની એક ભૂલ વિશે પણ કહી નથી શક્યો. હવે તેણે જણાવવું જ પડે છે કે બીજી સ્ત્રી તેના બાળકને જન્મ આપી રહી છે અને તે પ્રિમેચ્યોર્ડ ડિલિવરી છે સાતમાં મહિને અને તે સ્ત્રી એકલી છે, ડરેલી છે. બાળક તેનું છે એટલે તે પોતાની જવાબદારી સમજીને જઈ રહ્યો છે. પંદર વરસના લગ્ન જીવનમાં તેનાથી એક જ ભૂલ થઈ છે. તે માફી માગે છે, પણ કેથરીન આ પરિસ્થિતિ સ્વીકારી શકતી નથી. તે ફોન પર જ ઈવાન લોકને કહી દે છે કે હવે તે ઘરે પાછો ન આવે. એ ડાઈવોર્સ લેવા માગે છે. તેનું લગ્નજીવન ખતમ થઈ જાય છે. આ બધા વચ્ચે ક્રોયડોનથી પણ ફોન આવે છે. બીથનને બે મહિના વહેલાં તકલીફો શરૂ થઈ હોય છે. બાળકના ગળામાં નાળ ભેરવાઈ ગઈ હોય છે. ઓપરેશન કરવા સિવાય છૂટકો નથી. તે ગભરાતી હોય છે. તેની સાથે હોસ્પિટલમાં કોઈ હોતું નથી. તે ઈચ્છે છે કે ઈવાન લોક તેની પડખે હોય. પરિસ્થિતિ ગંભીર છે. ઈવાન તેને ફોન પર સધિયારો આપે છે અને કહે છે કે તે રસ્તામાં જ છે અને સાથે જ છે. બાળક તેની જવાબદારી છે પણ વનનાઈટ સ્ટેન્ડ તેની ભૂલ હતી અને તે બીથનને ચાહતો નથી તે હકિકત છે.